રમણીકભાઈ લખે છે, સંબંધ ગમે તેવો હોય એેને થોડોથોડો રિચાર્જ કરતાં રહેવું પડે છે. ક્યાંક કંઈક અંતર આવી ગયું હોય તો એ નાનકડી અમથી પહેલથી દૂર થઈ શકે છે. પોતાની જ ધારણા અને વિચારોને બાંધી લેવાથી એ સંબંધ એક કોચલામાં પુરાઈને ક્યારે ખતમ થઈ જાય છે એની આપણને ખબર નથી રહેતી. જિંદગીમાં અનેક સંબંધો તૂટતા હોય છે તથા અનેક નવા સંબંધો જોડાતા હોય છે. મનમાં ગાંઠ બાંધી રાખીએ તો ક્યારેય કોઈ સંબંધ જીવંત ન રહે.